39. schôdza NR SR - 15.deň - A. dopoludnia
Dátum: 2025-10-01
Poslanec: Sabo, Michal (PS)
Druh vystúpenia: Vystúpenie v rozprave

Vážený pán predsedajúci, vážení kolegovia, vážené kolegyne, dobré ráno, dobrý deň. Úvodom tiež chcem za nevystupujem síce za klub, ale myslím, že (nezrozumiteľne vyslovené) sa zhodneme na tom, že táto iniciatíva pána poslanca Ferenčáka je, je pozitívna a vítame ju a dôkazom toho je aj naše hlasovanie v prvom čítaní. Ja sa ale pridám k mojim predrečníkom a poviem, že táto diskusia respektíve táto téma Nota bene problematika alebo čo ideme tu k problému je väčšia než táto diskusia v tomto pléne. Je to niečo čo nás ďaleko, ďaleko presahuje. Ja síce mám 43 rokov ale pomerne dosť si užívam napríklad browsovanie na tik toku. Síce nie som veľmi aktívnym užívateľom ale ako sociologická vzorka a prieskum toho čo sa deje vo svete našich mladých ľudí je to veľmi dôležité a odporúčam to všetkým poslancom a poslankyniam aj napriek tomu, že nebude pridávať nič na tik tok, tak sa tam choďte pozrieť. Prihláste sa, urobte si účet a choďte listovať. Okrem mnohého iného nad čím zostanete možno niekoľko minút v niektorých prípadoch aj stáť, nebudete naberať, že vlastne ako je možné, že tento obsah je legálne šíriteľný. Ale ako sa v angličtine hovorí "It is what it is." a je to situácia, ktorej aktuálne čelíme. Ja sa naozaj desím čo sa s tik tokom stane po tom čo bude alebo prebehne ten očakávaný take over americkej vlády pod administratívom Donalda Trumpa. To podľa mňa bude ešte zničujúcejšie než je to v tomto momente. Keď by ste si pozreli tik tok, tak by ste tam našli napríklad ak ostaneme teda v oddelení energetických nápojov, tak pred časom bola tam veľmi populárna a virálna Prime výzva. Prime je ten naj agresívnejší, naj drastickejší a naj z môjho pohľadu najtoxickejší energetický nápoj, ktorý ďaleko, ďaleko, ďaleko, ďaleko presahuje obsahy, keď sa rozprávame napríklad o Red Bulle. Je pre mňa šokujúce, že tento energetický nápoj Prime je dnes bežne dostupný v predajniach drogérií na Slovensku. Čiže ako hovorím táto problematika ďaleko, ďaleko presahuje to o čom sa tu teraz v tomto pléne rozprávame. Ja ešte raz opakujem. Vítam tú iniciatívu, ale podpisujem to čo povedali moji predrečníci, že som hlboko presvedčený, že táto téma pri všetkej úcte k vašej práci pán Ferenčák mala byť iniciatívou vlády Slovenskej republiky. Aj samozrejme s medzirezortným pripomienkovým konaním, aj s ambrelovými ja tomu hovorím ambrelové videnie, aby to nebolo izolované len na energetické nápoje ale, aby sme sa pozreli na tú väčšiu realitu, ktorej čelia naši mladiství vo svojej každodennosti. Lebo ono by to v tom prípade neostalo iba pri tých energetických nápojoch. My by sme sa nerozprávali len o Red Bulloch či Primoch, ale by sme sa rozprávali napríklad aj o Vapoch, by sme sa rozprávali o nikotínových vrecúškach, ktoré sú z môjho pohľadu rovnako problematické ak nie problematickejšie ako tie energetické nápoje. A teraz nehovorím vám iba o tých zdravotných rizikách ale z môjho pohľadu, keďže viete, že sa isto viete, že sa venujem odpadovému hospodárstvu. Veď pre mňa sú tieto jednorazové vapovacie elektronické cigarety environmentálnym peklom. Pretože to jednoducho kombinácia rôznych materiálov a to raz, keď hodíte do komunálneho odpadu, tak, tak to je šialenosť. Ale k tomu sa hádam dostaneme niekedy. Pevne verím, že čoskoro. Tiež podpisujem, že táto iniciatíva respektíve táto téma by mala byť podporená veľkou snahou vlády Slovenskej republiky aj v osvetovej kampani. Štýlom, ja viem teda, že v prípade napríklad cigariet, že tie škaredé obrázky na, na krabičkách alebo, že rôzne multimediálne výstupy v rámci osvetových kampaní, že môžu pôsobiť odstrašujúco ale naozaj osvetová kampaň vie byť aj dobrá, vie byť aj pozitívna. Vie byť dobrým nosičom dobrého odkazu. Vie vzdelávať bez toho, aby zbytočne polarizovala a popudila tých ľudí, ktorí sú aktívnymi užívateľmi energetických drinkov. Napríklad v Británii si pamätám na jednu naozaj vydarenú kampaň, ktorá bola presne zameraná na tento segment a bola v štýle See something, say something. Mäkkými technikami ak si dospelý a vidíš, že tvoj, tvoj súrodenec, tvoj brat, tvoj sused má tvoj energeťák v ruke, tak tam bola rada, že akými vetami na toho človeka prehovoriť. A ak sa teda rozprávame o tých pozitívnych efektoch, ktoré sú merané, tak táto kampaň okrem toho, že bola svetovo ocenená napríklad aj na medzinárodnej konferencii reklamných nosičov, tak mala aj merateľné výsledky. Len taká poznámka od pod čiarou. Ja sa desím toho, že ktorá agentúra odporúčaná Lukášom Machalom by točila túto kampaň, ale to len tak akože medzi rečou. Každopádne čo sa týka pozície Progresívneho Slovenska ešte raz zopakujem túto iniciatívu hlboko vítame. Tiež vítame to, že medzi druhým a tretím čítaním prejde konzultácia s Európskou komisiou no a teraz prichádzame k ale. Ja som presvedčený, že v tých konzultáciách s Európskou komisiou tam v pripomienkach výrobcov a distribútorov narazíme na pripomienku, ktorá v tom úvodnom kole v rámci národnej prípravy nebola akceptovaná. Ja včera ešte predtým ako som si, ako som dával do nášho interného procesu stanovisko za Progresívne Slovensko, tak som si samozrejme tak ako pri všetkých ostatných zákonoch, ktorým som buď gestorom alebo spolugestorom som si prešiel komunikáciu so stakeholdermi aj vzhľadom na ten pozmeňujúci návrh, ktorý prešiel na výbore a v komunikácii s asociácií výrobcov nealkoholických nápojov a minerálnych vôd sme prišli na taký jeden bod, ktorý chcem aj teda v tomto momente predložiť. Ospravedlňujem sa, že na poslednú chvíľu, ale parlamentná dynamika je občas taká. Predsa len ešte ja som parlamentný nováčik aj po dvoch rokoch. Jednoducho niektoré veci ma dokážu prekvapiť. Ale ten pozmeňujúci návrh je odovzdaný v podateľni a budem rád, keď mu venujete pozornosť a aj ho podporíte. Jeho predmetom je to, že pre zabezpečenie úplnej účinnosti tohto opatrenia chceme požiadať zahrnúť povinnosť zabezpečiť overenie veku kupujúcich len na predajné automaty, ktoré sú verejnosti prístupné. Pretože na trhu slovenskej republiky je naozaj značná časť predajných automatov so sortimentov nápojov, energetických nápojov umiestnená v priestoroch napríklad výrobných fabrík alebo iných priestorov, ktoré sú v súkromnom vlastníctve, kde nemajú povolený vstup a prístup osoby mladšie ako 16 rokov. Čiže navrhujeme zabezpečiť overovanie veku v prípade, kde majú k predajnému automatu prístup výlučne dospelé osoby oprávnené na vstup do priestorov považujeme teda za neprimerané opatrenie. Náklad totižto na opravu jedného zariadenia na zabezpečenie čítanie veku alebo teda overovanie veku je minimálne 500 eur. Čo by teda znamenalo dodatočný náklad v prepočte cez 2 milióny eur. Pre vašu informáciu celkovo teda by sa regulácia dotkla približne 5 tisíc predajných automatov, čo teda v tom, keby museli byť upravované by vyšlo teda ako som spomínal na viac ako približne na 2 a pol milióna eur na tieto úpravy čítačkou, čo samozrejme mnohý prevádzkovatelia nespravia a jednoducho vyradia nápoj z portfólia a prídeme tak o jeden z predajných kanálov. Ako isto vieme, veď to si uvedomujeme, že po konsolidačných a daňových zmenách, povedzme to ľudovo nejde karta nápojom. Ak teda naozaj chceme vytvoriť dostatočné ochranné opatrenie pre mladých, tak odporúčame nech sa vyžaduje len naozaj na miestach, ku ktorým aj mladí ľudia prístup. A nie vo fabrikách či vo firmách, kde nezamestnávajú maloletých. Vieme, že už dnes je situáciách, že v školách a školských zariadeniach do 18 rokov je tento tovar neprístupný. To už je vyriešené. Takže školské bufety a automaty máme zabezpečené. V nákupných centrách regulácia áno. Samozrejme riešme to. Železničné, autobusové stanice, kde sa stretávam veľa mladých ľudí samozrejme tiež posilňovne. Pochopiteľne spomínané drogérie áno. Ale nemyslím si, že legitimizovať zamestnancov v korporáte alebo vo fabrike, vo vydavateľstvách či v účtovných firmách mne to teda osobne zmysel nedáva. Aj keby napríklad študenti išli na exkurziu povedzme do Volkswagenu tak určite nebudú mať prístup do internej zamestnaneckej závodnej kantíny, kde si môžu nakúpiť Red Bully. Čiže alebo prípadne iné takzvané hop šup nápoje. Takže o tomto je môj pozmeňujúci návrh. Ak dovolíte, tak ho prednesiem. Pán predsedajúci prosím zastavte mi čas. Andrej, Danko, podpredseda NR SR Nech sa páči. Sabo, Michal, poslanec NR SR Ďakujem. Pozmeňujúci návrh poslanca Národnej rady Slovenskej republiky Michala Saba k návrhu poslanca Národnej rady Slovenskej rady Jána Ferenčáka na vydanie zákona o podmienkach predaja energetických nápojov pod tlačou 838 v súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci návrh. Návrh o poslanca Národnej rady Slovenskej republiky Jána Ferenčáka na vydanie zákona o podmienkach predaja energetických nápojov tlač 838. V návrhu zákona navrhujem túto zmenu. V článku 1 § 3 ods. 2 písm. a) znie: "a prostredníctvom predajného automatu horný index 1 umiestneného v priestoroch prístupných verejností ak predajca, predávajúci prostredníctvom predajného automatu nezabezpečí overenie veku kupujúceho,". Poznámka pod čiarou k odkazu 1 znie: "horný index 1 § 44 zákona č. 528/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov.". Nasledujúce poznámky pod čiarou a odkazy na poznámky pod čiarou v článku 1 návrhu zákona sa primerane prečíslujú. Ďakujem skončil som.